Source: http://www.fsz.bme.hu/mtsz/verseny/ottb00k.htm
Timestamp: 2017-10-19 07:11:32
Document Index: 22489533

Matched Legal Cases: ['bíróság ', 'bíróság ', 'bíróság ', 'Pf. 483', 'bíróság ', 'bíróság ']

A 2000 evi Orszagos Termeszetjaro Tajekozodas Csapatbajnoksag kiirasa
A 2000. évi
Országos Természetjáró Tájékozódási Csapatbajnokság kiírása
Az MTSz Gyalogtúra Bizottságának Verseny Albizottsága a természetjárók részére
országos gyalogos természetjáró tájékozódási csapatbajnokságot
(OTT CSB) hirdet meg.
Az országos bajnokság nyílt: bármely egyesület, iskola, család, baráti társaság, stb. -a továbbiakban: közösség- csapata benevezhet. Egyetlen feltétel, hogy a versenyzõk tagjai legyenek a Magyar Természetbarát Szövetségnek.
Az országos csapatbajnokságban 2000-ben az alábbi felsõfokú kategóriákban lehet részt venni:
1) "A" kategória: életkorra, nemre való tekintet nélkül bármilyen összetételû csapat benevezhet.
2) "A19" kategória: nemre való tekintet nélkül nevezhetnek azok a csapatok, melyeknek egyik tagja sem tölti be 2000-ben a 19. életévét.
3) "A36" kategória: nemre való tekintet nélkül nevezhetnek azok a csapatok, melyek tagjainak legalább 50 %-a 1999-ban vagy elõbb már betöltötte a 35. életévét.
4) "A50" kategória: nemre való tekintet nélkül nevezhetnek azok a csapatok, melyek tagjainak legalább 50 %-a 1999-ban vagy elõbb betöltötte az 50. életévét.
A részvételre vonatkozó elõírások
5) A bajnoki versenyeken bajnokságba be nem nevezett csapatok is szerepelhetnek, de a résztvevõ csapatok közül csak a bajnokságba benevezett csapatok eredményeit kísérjük figyelemmel a bajnokság értékelése során.
6) Bajnokságba benevezett csapatban bajnoki versenyen már szerepelt versenyzõ a bajnokság során nem változtathat csapatot. Átigazolásra nincs mód.
7) Bajnoki versenyen a bajnokságba benevezett csapatok csak min. 2, max. 4 fõbõl állhatnak. A bajnokság során egy adott csapatban szereplõ versenyzõk száma összesen 6 fõ lehet.
8) Minden benevezett csapat köteles legalább öt bajnoki - közülük legalább egy éjszakai- versenyen részt venni. Az a csapat, amelyik a fenti feltételnek nem tesz eleget, kimarad a végsõ értékelésbõl.
9) A nappali és az éjszakai versenyek egyforma súllyal esnek latba az értékelésnél.
10) A versenybíróság ellenõrizheti, hogy a bajnokságba benevezett csapatok versenyzõi tagjai-e a Magyar Természetbarát Szövetségnek, ezért a bajnoki versenyekre az érvényes MTSz-igazolványt a csapat tagjai kötelesek magukkal vinni.
Ha az elõzetes rendezõi ellenõrzés során kiderül, hogy egy adott, bajnokságba benevezett csapat olyan versenyzõt akar szerepeltetni, aki nem tagja az MTSz-nek, a versenybíróság köteles felhívni a csapat figyelmét arra, hogy ebben az esetben a csapat által elért eredmény nem számít be a bajnoki értékelésbe.
Ha a jogosulatlan szereplésre utólag, de még a hivatalos értesítõ kiadása elõtt derül fény, a versenybíróság köteles ezt a tényt az eredményértesítõben közzétenni és a csapatot "bajnoki" megjelölés nélkül értékelni.
11) Nevezni a mellékelt nevezési lapon meghatározott formában és hiánytalan tartalommal, írásban lehet. A nevezés beérkezését követõen a nevezési díj befizetéséhez csekket küldünk. A nevezés akkor válik érvényessé, ha a nevezési díj befizetését igazoló feladóvevény (vagy annak másolata) visszaérkezik a nevezési címre.
Cím: Horváth T. Csaba, 2483 Gárdony, Kölcsey u. 1, II. em. 1. Tel.: 06 /22/ 355 653
Megjegyzés: A bajnokságba való benevezés nem helyettesíti az egyes bajnoki versenyekre való benevezést!
12) Egy közösség több csapattal is nevezhet.
13) A nevezés beérkezésének határideje: 2000. február 05.
Amennyiben a megadott határidõig valamely kategóriára nem érkezik legalább 12 nevezés, akkor az adott kategóriára nevezett csapatok a nevezõlapon tett nyilatkozatuknak megfelelõen vagy az A kategóriába nyernek besorolást, vagy a nevezéstõl visszalépettnek tekintendõk.
14) A nevezési díj 1000 Ft/csapat. A nevezésnek megfelelõ összeget a nevezés visszaigazolásakor megküldött csekken az MTSZ számlájára kell befizetni. A bajnokságra benevezni a fenti határidõ lejárta után nem lehet.
15) Az MTSZ a befolyt összeget a kupák, érmek, és oklevelek beszerzésére, vésetésére, esetleges díjazásra, valamint szervezési költségek fedezésére fordítja.
17) Ha bajnoki óvás nyomán kiderül, hogy egy bajnokságba benevezett csapatnak olyan résztvevõje is volt, aki nem tagja a Szövetségnek, a csapat adott versenyen elért eredményét a bajnoki értékelésnél figyelmen kívül kell hagyni. Ismétlõdõ esetben a csapatot ki kell zárni a bajnokságból.
18) A bajnoki versenyek értékelése során minden csapat a helyezési számának megfelelõ pontszámot kapja. Kivétel az elsõ helyezett csapat, amely nulla pontot kap. A helyezési szám megállapításánál a bajnokságba be nem nevezett csapatokat figyelmen kívül kell hagyni! (Pl.: Ha egy bajnokságba benevezett csapat egy bajnoki versenyen ötödik helyezést ér el, de az elõtte lévõ négy csapatból kettõ nem nevezett be a bajnokságba, akkor az adott csapat helyezési száma 3; vagyis ennyi pontot kap.)
19) Ha egy bajnoki versenyen a részt vevõ csapatok között a bajnokságba benevezett csapatok száma nem éri el az ötöt, akkor az adott bajnoki verseny eredményét a bajnokság értékelésénél figyelmen kívül kell hagyni.
20) A kategóriák bajnoki sorrendje a bajnoki versenyeken megszerzett pontszámok figyelembevételével alakul ki. Az egyes kategóriák bajnokai azok a csapatok lesznek, amelyek a legkevesebb ponttal rendelkeznek a legjobb négy nappali és a legjobb éjszakai (összesen öt!) eredményük figyelembe vételével.
21) Holtverseny esetén az a csapat végez elõbb, amely azokon a versenyeken, melyeken mindkét (vagy több) holtversenyben végzett csapat részt vett, többször elõzte meg a másikat, mint fordítva. Ha ebben is döntetlen volna az állás, akkor az végez elõbb, amely csapat több bajnoki versenyen szerepelt. Ha még ezek után is holtverseny maradna, akkor kettejük (esetleg többük) közül a legjobb hatodik (hetedik, nyolcadik,...) eredmény dönt.
Az egyes bajnoki versenyeken a holtversenyt tájékozódási feladattal kell eldönteni!
22) A hivatalos bajnoki eredményértesítõben észrevett-, illetve a bajnokság értékelése során esetlegesen elkövetett számítási-, elírási hibák észlelése esetén a Verseny Albizottság megbízottjához - címét lásd a 11. pontban! - kell fordulni.
Másodfokon - ha a megbízottal nem tisztázható a félreértés, vagy egyéb súlyosabb esetben- közvetlenül a Verseny Albizottsághoz kell fordulni a tájékoztató kézhezvételét követõ 8 napon belül (Baronek Jenõ, 7634 Pécs, Bajmi dûlõ 4., vagy a Verseny Albizottságnak címezve, az MTSZ címén:1396 Budapest, Pf. 483. Telefon napközben: 06 30 959 0026, este: 06 72 259 345).
23) A kategóriák gyõztes csapatai számára a Magyar Természetbarát Szövetség adott kategóriára vonatkozó "Országos Természetjáró Tájékozódási Csapatbajnok 2000." feliratú serleget adományoz.
24) A kategóriák elsõ három helyezett csapatának tagjai (max. hat fõ!) kategóriájuknak és helyezésüknek megfelelõ feliratú érmeket kapnak.
25) A kategóriák elsõ hat helyezett csapata és azok tagjai oklevelet kapnak, melyen név szerint szerepelnek a csapattagok.
26) A kupákat, érmeket, okleveleket az MTSZ Gyalogtúra Bizottsága Verseny Albizottságának ünnepi ülésén, 2000. december 4-én adjuk át. Errõl a helyezést elérõ csapatok külön értesítést kapnak.
A bajnoki versenyek ellenõrzése:
27) Az MTSz Verseny Albizottsága minden bajnoki versenyre megbízólevéllel ellátott szövetségi ellenõrt küld ki és errõl ezen kiíráson keresztül értesíti a bajnoki versenyek rendezõit.
Amennyiben a megadottakhoz képest bármely okból változás következne be, arról a rendezõket az Albizottság képviselõje írásban vagy telefonon értesíti
28) A bajnoki versenyek rendezõi a versenykiírásban kötelesek feltüntetni a szövetségi ellenõr nevét, címét és telefonszámát.
29) A bajnoki versenyeken a rendezõségnek ellenõrzõ bíró mûködését kell biztosítani, függetlenül a szövetségi ellenõr tevékenységétõl.
30) Óvás esetén a versenybíróság elnöke köteles kikérni a jelen lévõ szövetségi ellenõr véleményét. A döntést az elnök és az ellenõrzõ bíró közösen hozza meg.
Egyéb elõírások, információk:
31) Ha egy csapat egy bajnoki versenyen 4-nél több versenyzõvel jelenik meg, a létszám feletti(ek) ugyanazon a versenyen bármely, a bajnokságba be nem nevezett csapatban (vagy bajnokságba be nem nevezett csapatként) szerepelhet(nek), egy másik-, a bajnokságba szintén benevezett csapatban azonban nem versenyezhetnek.
32) A bajnoki versenyeken a rajt- és célhelyen ki kell függeszteni az értékelés speciális szabályait, az egyes feladatoknál elkövethetõ hibákért járó büntetõpontokat, hogy az értékelés menete mindenki számára ellenõrizhetõ, követhetõ legyen.
33) Az a verseny értékelhetõ bajnoki versenyként
amelyen a térképen berajzolt ellenõrzõ pontok helyét a szabályzat szerint jelölték, így az ellenõrzõ pontok azonosíthatósága egyértelmûvé vált, továbbá
amelyen a csapatok eredményeit a kiértékelést követõen a célban azonnal kifüggesztik, hogy az ellenõrizhetõ legyen, és
amelyen óvás vagy egyéb vitás esetben az eredménycédulát "Kivizsgálás alatt" vagy "Óvás alatt" felirattal ideiglenesen kifüggesztik, rajta a versenybíróság szerinti helyes pontszámmal, továbbá
amelynek eredményhirdetését a verseny napján megtartották és
amelynek hivatalos eredménylistáját 10 napon belül megküldték az adott versenyen részt vett, bajnokságba benevezett csapatoknak, illetve a Verseny Albizottság megbízottjának / Cím: Lásd a 11) pontot! / és a fentieken túl:
amelynek lebonyolítása, értékelési módja a szövetségi ellenõr szerint megfelelt az 1998-tól érvényes, 1999-ben módosított versenyszabályzatnak és jelen kiírásnak.
A szövetségi ellenõr által kezdeményezett esetekben, illetve a határidõn belül, írásban benyújtott óvások ügyében a Verseny Albizottság dönt.
34) A bajnokságba benevezett csapatokról a Verseny Albizottság megbízottja legkésõbb az elõzetes nevezési határidõt követõ egy héten belül tájékoztatja a rendezõ szerveket.
35) A bajnoki versenyek rendezõi legalább három héttel az adott verseny idõpontja elõtt kötelesek minden bajnokságba benevezett közösség számára kiírást küldeni az adott bajnoki versenyrõl.
36) A bajnoki versenyek rendezõi a korrekt tájékoztatás céljából kötelesek megjelölni a versenyekrõl készült hivatalos eredménylistán a bajnokságba benevezett csapatokat, amennyiben rendelkeznek a naprakész írásos információval (Kivétel a 10. pontban leírt eset!).
37) Minden bajnokságba benevezett csapat a bajnoki versenyeken köteles a nevezésben megadott néven szerepelni.
38) A Verseny Albizottság megbízottja az addig beérkezett hivatalos eredménylisták alapján a bajnokság pillanatnyi állását legalább minden második bajnoki versenyen kifüggeszti. Az Albizottság a tavaszi szezon végén és az õszi szezonban legalább egy alkalommal írásban is megküldi a bajnoki tabellát az érintettek részére.
Az utolsó bajnoki verseny után, a hivatalos eredménylista kézhez vételét követõen - amennyiben nem érkezik be észrevétel az Albizottsághoz- három héten belül minden érdekelt kézhez kapja a hivatalos végeredményt.
A bajnoki versenyek
39) A 2000. évi bajnoki versenyek az alábbi rendezvények felsõfokú, jelen kiírásban meghatározott kategóriájú versenyei
Idõpont A verseny megnevezése várható helyszíne Szöv. ellenõr
1) Március 11.: Bakancsos Atom Kupa (Szekszárdi-dombs.) Chlebovits Miklós
2) Március 25. Tavaszi Kupa (Mecsek) Georgiades Gábor
3) Április 08: Rezét Kupa (Kék-hegyek) Geisz Ferenc
4) Április 15: Encián Kupa (Bükk-h.) Horváth T. Csaba
5) Április 29: Varsányi Kupa (Bp. környéke) Füstös István
6) Május 06. Azimut Kupa (Bükk-h.) Gyetvay Iván
7) Május 20. Százhalom '2000 (Bp környéke) Lelkes Péter
8) Május 27-28. Baxitkutató Kupa (éjsz.!) (Balaton-felvidék) Horváth T. Csaba
9) Június 9-10: Tubes Kupa (éjsz.!) (Mecsek) Chlebovits Miklós
10) Június 11: Csellengõ Kupa (Mecsek) Fodor Péter
11) Aug. 26-27.: ISOBAU Kupa (éjsz.!) Répáshuta Szilvásy Dénes
12) Szeptember 09. Bükk Kupa Bükkszentkereszt dr. Horváth András
13) Október 07.: Zöldpont Bánya Baronek Jenõ
14) Október 14: Kinizsi Kupa (Velencei-h.) Kovalik András
15) Október 21: Mátra Kupa (Mátra) Bacsó Nándor
16) Október 28: Õszi Kupa (Mecsek) Knauer József
40) Két hivatalos bajnoki verseny nem rendezhetõ meg ugyanazon a napon. Ha valamely verseny idõpontját bármely okból változtatni szükséges, az új idõpont más bajnoki verseny idõpontjával nem ütközhet. Az új idõpontról a Verseny Albizottságot, illetve a bajnokságba benevezett csapatokat a verseny elõtt legalább 3 héttel értesíteni kell.
Budapest, 1999. december 06.
Pálmai Vencel sk.
Gyalogtúra Bizottság elnöke Baronek Jenõ sk.
Verseny Albizottságának vezetõje
Tájékoztató a nevezés beadásához
1) Egy közösség (egyesület, iskola, család, baráti társaság, stb.) több csapattal is nevezhet, de minden csapatról külön nevezési lapot kell kiállítani.
2) A csapatok bármilyen nevet választhatnak, de a bajnokság során minden esetben a választott nevet kell használni.
3) A nevezési lapon csak a csapat képviselõjét (ügyintézõjét) kell megnevezni (A csapattagokat nem!)!
4) Ha egy közösség több csapattal szerepel, célszerû az adminisztráció és a postai költségek csökkentése érdekében a közösséghez tartozó csapatok nevezési lapján ugyanazt a képviselõt (levelezési címet) megadni.
A közösség képviselõjének - akinek címére postázzuk az értesítéseket a bajnokság állásáról- nem kell okvetlenül versenyzõnek lennie (de lehet az is...).
5) A nevezési díj - ettõl független az egyes versenyek nevezési díja! - 1000 Ft/csapat, amit a nevezés visszaigazolásakor megküldött csekken az MTSZ számlájára kell befizetni. Más csekket felhasználni nem szabad, elõre nem kell befizetni! A csekk hátoldalára - a feladó közleményeinek fenntartott helyen- rá kell írni, hogy "OTT CSB nevezési díj", továbbá ott kell nyilatkozni, hogy kérnek-e számlát. (Ha igen, akkor azt is, hogy milyen névre!)
6) Az egy közösséghez tartozó csapatok nevezési díja egy összegben is feladható.
8) A nevezési lapokat és a befizetési csekkeket vagy másolatait Horváth T. Csaba, 2483 Gárdony, Kölcsey u. 1., II. em. 1. címre kell elküldeni. Tel.: (22) 355 653
N e v e z õ l a p
2000. évi Országos Természetjáró Tájékozódási Csapatbajnokság
A közösség megnevezése: ..................................................
A csapat neve: ...........................................................
Kategória (A megfelelõ bekarikázandó!):   A   A19   A36   A50
A csapat képviselõjének neve: ............................................
A csapat képviselõjének levélcíme (Lakcím irányító számmal, Tel., E-mail):
Külön kérdés az A19 és az A36 kategóriákban nevezõk számára:
Amennyiben az általunk választott kategóriában a nevezési határidõ
lejártáig nem lesz elég jelentkezõ, akkor- a megfelelõ aláhúzandó!-
Az A kategóriában kívánunk versenyezni*        Nem nevezünk a bajnokságba*